Տեղեկություն կա, որ Հայ ազգային կոնգրեսը որոշել է չմասնակցել ընտրություններին: Մասնակցելու կարիք էլ չկա՝ ՀԱԿ շատ ակտիվիստներ, հատկապես երիտասարդները վաղուց քաղաքականության մեջ են, դեռ հեղափոխության օրերից: Նրանք կարող են հայտնվել գործադիր իշխանությունում կամ էլ ՔՊ ցուցակով մտնել խորհրդարան: «Ավագները» արդեն իրենց գործն արել են՝ մարտի 1-ի քննությունը դարձել է քննչական մարմինների առաջնահերթությունը, Քոչարյանին թեկուզ մեկ շաբաթով ճաղերի հետեւում են պահել, Խաչատուրովին ազատել են պաշտոնից, եւ ում պետք է «պատժել» են: Չնայած այդպես էլ չի պարզվել, թե ով է սպանել 10 հոգուն, բայց ոչինչ: ՀԱԿ համար «գլխավոր բոնուսը» անկյուն քշված ՀՅԴ-ն է, որը խորհրդարան մտնելու հնարավորություն չունի: